Tað endaði við eini stórari framsýning, sum varð sýnd fram altjóða. Í Føroyum samstarvaðu Cooper & Gorfer við Barbaru í Gongini og Guðrun & Guðrun. Úrslitið gjørdist sterkar frásøgumyndir við greiðum tilvísingum til mentanararv og søgu. Listaverkini hugleiða um, hvussu nútímans sniðgeving tulkar og endurtulkar siðvenjur, og hvønn leiklut estetikkur hevur í fatan av okkara samleika. Frá 9. apríl til 27. juni ber til at uppliva The Weather Diaries endursagdar í seks stórum fotomyndum og smærri rúminstallatiónum hjá Guðrun & Guðrun í forhøllini á Listasavni Føroya.